**DOM ZA STARIJE I NEMOĆNE OSOBE POŽEGA**

**Dr. Filipa Potrebice 2 a, P O Ž E G A**

KLASA: 112-02/23-01/1

URBROJ: 2177-1-10-02-01/23-1

Požega, 16. siječnja 2023. godine

Na temelju članka 24. Temeljnog kolektivnog ugovora za službenike i namještenike u javnim službama (NN, broj 128/2017, 47/2018, 123/19 i 66/20) i članka 16. Kolektivnog ugovora za djelatnost socijalne skrbi (NN, br. 61/18), članka 23. točka 8. Pravilnika o mjerilima za pružanje socijalnih usluga (NN, br. 110/22), članka 19. Pravilnika o unutarnjem ustroju i sistematizaciji radnih mjesta Doma za starije i nemoćne osobe Požega, KLASA: 011-01/16-01/3, URBROJ: 2177/1-10-01/01-16-1 od 18. svibnja 2016. godine, Pravilnika o izmjenama i dopunama Pravilnika o unutarnjem ustroju i sistematizaciji radnih mjesta Doma za starije i nemoćne osobe Požega, KLASA: 011-01/22-01/1, URBROJ: 2177/1-10-01/01-16-1 od 25. veljače 2022. godine i članka 39. stavak 2. alineja 11. Statuta Doma za starije i nemoćne osobe Požega, KLASA: 011-01/14-01/1, URBROJ: 2177/1-10-01/01-14-3 od 03. studenog 2014. godine i Izmjena i dopuna Statuta Doma za starije i nemoćne osobe Požega, KLASA: 011-01/14-01/1, URBROJ: 2177/1-10-01/01-15-6 od 29. prosinca 2015. godine, ravnateljica Doma za starije i nemoćne osobe Požega, raspisuje

 **JAVNI NATJEČAJ**

**za radno mjesto voditelj/ica računovodstva**

**1. Voditelj/ica računovodstva, 1 izvršitelj/ica na neodređeno vrijeme, u punom radnom**

 **vremenu**

Uvjeti:

* završeni preddiplomski stručni ili sveučilišni studij iz područja ekonomije,
* 5 godina radnog iskustva u struci,
* poznavanje rada na računalu,
* probni rad 6 mjeseci.

Uz pismenu prijavu na natječaj obavezno priložiti:

1. životopis,
2. preslik domovnice ili osobne iskaznice,
3. preslik diplome,
4. dokaz o radnom iskustvu u struci (dokaz o ukupnom radnom iskustvu i radnom iskustvu na odgovarajućim poslovima – presliku ugovora o radu ili rješenja o rasporedu ili potvrde poslodavca koja mora sadržavati vrstu poslova koju je obavljao i vremenska razdoblja u kojem je kandidat obavljao navedene poslove),
5. dokaz o radnom stažu (elektronički zapis Hrvatskog zavoda za mirovinsko osiguranje),
6. uvjerenje nadležnog suda da se protiv kandidata ne vodi kazneni postupak, ne starije od 30 dana.

Na javni natječaj se mogu javiti osobe oba spola sukladno Zakonu o ravnopravnosti spolova (NN, br. 82/08 i 69/17).

Kandidati koji ostvaruju pravo prednosti pri zapošljavanju prema posebnom zakonu, dužni su u prijavi pozvati se na to pravo i priložiti svu propisanu dokumentaciju prema posebnom zakonu te imaju prednost u odnosu na ostale kandidate pod jednakim uvjetima.

Kandidati koji se pozovu na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN, br. 121/17, 98/19 i 84/21), a u trenutku podnošenja prijave ispunjavaju uvjete za ostvarivanje toga prava, dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavanju uvjeta za ostvarivanje prava prednosti pri zapošljavanju. Poveznica na internetsku stranicu Ministarstva hrvatskih branitelja Republike Hrvatske:

 <https://branitelji.gov.hr/zaposljavanje-843/843>,

a dodatne informacije o dokazima koji su potrebni za ostvarivanje prava prednosti pri zapošljavanju potražiti na poveznici:

 [https://branitelji.gov.hr/UserDocsImages//NG/12%20Prosinac/Zapošljavanje//Popis%20Dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20Dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidati koji se pozovu na pravo prednosti sukladno članku 48. Zakona o civilnim stradalnicima iz Domovinskog rata (NN, br. 84/21) a u trenutku podnošenja prijave ispunjavaju uvjete za ostvarivanje toga prava dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavamju uvjeta za ostvarivanje prava prednosti pri zapošljavanju.

Poveznica na internetsku stranicu Ministarstva hrvatskih branitelja Republike Hrvatske: <https://branitelji.gov.hr/zaposljavanje-843/843>

a dodatne informacije o dokazima, koji su potrebni za ostvarivanje prava prednosti pri zapošljavanju na sljedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozovu na pravo prednosti sukladno članku 48. f Zakona o zaštiti vojnih i civilnih invalida rata (NN, br.33/92, 57/92, 77/92, 27/93, 58/93, 2/94, 76/94, 108/96, 82/01, 103/03, 148/13 i 98/19) uz prijavu na javni natječaj dužni su, uz dokaz o ispunjavanju traženih uvjeta iz javnog natječaja, priložiti rješenje ili potvrdu o priznatom statusu, izjavu da do sada nisu koristili pravo prednosti pri zapošljavanju po toj osnovi te dokaz iz kojeg se vidi na koji je način prestao radni odnos kod posljednjeg poslodavca ( rješenje, ugovor, sporazum itd.).

Kandidati koji se pozovu na pravo prednosti prilikom zapošljavanja u skladno članku 9. Zakona o profesionalnoj rehabilitaciji i zapošljavanju osoba s invaliditetom (NN, br. 157/13, 152/14, 39/18 i 32/20 ) uz prijavu na javni natječaj dužni su, uz dokaze o ispunjavanju traženih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg se vidi na koji je način prestao radni odnos kod posljednjeg poslodavca ( rješenje, ugovor, sporazum itd.).

Dokaz da kod pojedinog kandidata ne postoji zapreka iz članka 261. stavak 1. i 2. Zakona o socijalnoj skrbi ( NN, br. 18/22, 46/22 i 119/22), pribavit će Poslodavac po službenoj dužnosti.

Nepotpune i nepravodobne prijave neće se razmatrati.

Komisiju za provedbu javnog natječaja ( u nastavku teksta: Komisija ) imenuje ravnateljica Doma

za starije i nemoćne osobe Požega. Komisija utvrđuje listu kandidata prijavljenih na javni natječaj koji ispunjavaju formalne uvjete iz javnog natječaja, a čije su prijave pravodobne i potpune, te kandidate s te liste upućuje na testiranje i intervju.

Testiranje se sastoji od pisane provjere znanja, sposobnosti i vještina i intervjua Komisije sa kandidatom.

Pravni izvori za pripremu kandidata te vrijeme i mjesto održavanja pismenog testiranja, bit će objavljeni na mrežnoj stranici Doma za starije i nemoćne osobe Požega, <https://www.dom-pozega.hr>, najmanje tri (3) dana prije održavanja testiranja.

Kandidati koji nisu pristupili testiranju više se ne smatraju kandidatom u postupku.

Do donošenja odluke o odabiru kandidata, Poslodavac zadržava pravo u potpunosti ili djelomično poništiti natječaj.

O rezultatima javnog natječaja kandidati će biti obaviješteni u zakonskom roku, putem mrežne stranice Doma za starije i nemoćne osobe Požega, <https://www.dom-pozega.hr> , sukladno članku 10. st. 1., toč. 10. Zakona o pravu na pristup informacijama (NN, br. 25/13, 85/15 i 69/22).

Prijave na javni natječaj s odgovarajućom dokumentacijom podnose se na adresu:

Dom za starije i nemoćne osobe Požega, Dr. Filipa Potrebice 2a, 34000 Požega, s naznakom „Javni natječaj za Voditelja/icu računovodstva – ne otvarati“, u roku od 8 dana od dana objave javnog natječaja u Narodnim novinama.

 RAVNATELJICA

Ružica Alaber,dipl.soc.radnica